《传画忠义图》
宋代·李纲

君臣以道合，言出心莫逆。膏泽下于民，美化施无极。

中世此道衰，言如水投石。义士以死争，直谏或有益。

折槛制留今，断鞅事存昔。当车血污轮，伏蒲涕沾席。

昭然贯日诚，屹尔回天力。谁将丹青手，图此忠义迹。

传之置坐隅，能使懦夫激。斯人不复见，壮哉古遗直。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。